****

**ΕΛΛΗΝΙΚΗ ΔΗΜΟΚΡΑΤΙΑ Αριθ. μελέτης : 01 / 2025**

**ΝΟΜΟΣ ΚΥΚΛΑΔΩΝ**

**ΔΗΜΟΣ ΑΝΔΡΟΥ**

**Δ/ΝΣΗ ΤΕΧΝΙΚΟΥ & ΠΕΡΙΒΑΛΛΟΝΤΟΣ**

|  |
| --- |
| **Ενίσχυση πυροπροστασίας κατοικημένων περιοχών στο Δήμο Άνδρου** |

# 

# ΤΙΜΟΛΟΓΙΟ ΠΡΟΣΦΟΡΑΣ

ΓΕΝΙΚΟΙ ΟΡΟΙ

1. Αντικείμενο του παρόντος Τιμολογίου είναι ο καθορισμός των τιμών μονάδος με τις οποίες θα εκτελεσθούν οι υπηρεσίες για την δημιουργία αντιπυρικής ζώνης πλάτους 10μ. σε σημεία εντός και εκτός των ορίων των οικισμών αλλά και κατά μήκος και πλάτος των δρόμων που περιβάλλουν ορισμένους από αυτούς, σύμφωνα με την Τεχνική Έκθεση της μελέτης.
2. Στις τιμές μονάδος του παρόντος Τιμολογίου, που αναφέρονται σε μονάδες περαιωμένης υπηρεσίας για όλες τις εργασίες που θα εκτελεσθούν στα όρια του Δήμου Άνδρου, σύμφωνα με την Τεχνική Έκθεση της μελέτης, περιλαμβάνονται:
3. Όλες οι απαιτούμενες δαπάνες για την πλήρη και έντεχνη εκτέλεση της υπηρεσίας, σύμφωνα με τους όρους του παρόντος και των εγγράφων της σύμβασης του έργου.
4. "Κάθε δαπάνη" γενικά, έστω και αν δεν κατονομάζεται ρητά αλλά είναι απαραίτητη για την πλήρη και έντεχνη εκτέλεση της υπηρεσίας. Καμία αξίωση ή διαμφισβήτηση δεν μπορεί να θεμελιωθεί που να έχει σχέση με το είδος και την απόδοση των μηχανημάτων, την ειδικότητα και τον αριθμό του εργατοτεχνικού προσωπικού, όπως και την δυνατότητα χρησιμοποίησης ή όχι μηχανικών μέσων.
5. Σύμφωνα με τα παραπάνω, ενδεικτικά και όχι περιοριστικά, μνημονεύονται (για απλή διευκρίνιση του όρου "κάθε δαπάνη") οι παρακάτω δαπάνες που περιλαμβάνονται στο περιεχόμενο των τιμών του παρόντος Τιμολογίου:
   * 1. Οι δαπάνες των κάθε είδους επιβαρύνσεων στα υλικά από φόρους, δασμούς, ειδικούς φόρους κ.λπ. [πλην Φόρου Προστιθέμενης Αξίας (Φ.Π.Α.)]

Ρητά καθορίζεται ότι σε κάθε τιμή μονάδας περιλαμβάνονται οι δασμοί και λοιποί φόροι, κρατήσεις, τέλη εισφοράς και δικαιώματα για προμήθειες εξοπλισμού και εφοδίων της μεταφοράς. Κατά συνέπεια και σύμφωνα με τις διατάξεις του άρθρου 26 του Κώδικα Νόμων για Τελωνειακό Δασμολόγιο εισαγωγής και με τις διατάξεις του νόμου 3215/1955 δεν παρέχεται ουσιαστικά στην Υπηρεσία, που θα εποπτεύσει την εκτέλεση της υπηρεσίας, ή σε άλλη Υπηρεσία, η δυνατότητα να εγκρίνει χορήγηση οποιασδήποτε βεβαίωσης για την παροχή οποιασδήποτε ατέλειας ή απαλλαγής από τους δασμούς και τους υπόλοιπους φόρους, εισφορές και δικαιώματα στα υλικά και είδη εξοπλισμού της μεταφοράς, ούτε στους ενδιαφερόμενους δικαίωμα να ζητήσουν χορήγηση τέτοιας ατέλειας ή απαλλαγής έμμεσα ή άμεσα.

Οι δαπάνες προμήθειας και μεταφοράς στους τόπους ενσωμάτωσης ή και αποθήκευσης, φύλαξης, επεξεργασίας και προσέγγισης όλων ανεξάρτητα των υλικών, κυρίων και βοηθητικών ενσωματωμένων και μη, που είναι αναγκαία για την έντεχνη εκτέλεση της υπηρεσίας με όλες τις απαιτούμενες φορτοεκφορτώσεις, χαμένους χρόνους μεταφορικών μέσων και τις κάθε είδους μετακινήσεις μέχρι και την πλήρη ενσωμάτωση (ή/και χρήση τους) ή/και μεταφοράς, σύμφωνα με τα παραπάνω, των περισσευμάτων ή/και άχρηστων υλικών στους κατάλληλους χώρους απόρριψης, λαμβανομένων υπόψη των οποιωνδήποτε περιβαλλοντικών περιορισμών που θα ισχύουν.

1. Οι δαπάνες μισθών, ημερομισθίων, υπερωριών, ασφαλίσεις (στο ΕΦΚΑ, ασφαλιστικές εταιρίες, άλλους ημεδαπούς ή/και αλλοδαπούς ασφαλιστικούς οργανισμούς, κ.λπ. κατά περίπτωση, όπως απαιτείται), δώρων εορτών, επιδόματος αδείας, κ.λπ., κάθε είδους επιστημονικού και διευθύνοντος της υπηρεσίας προσωπικού, του ειδικευμένου ή όχι προσωπικού των γραφείων, εργοταξίων, μηχανημάτων, συνεργείων κ.λπ. ημεδαπού ή αλλοδαπού εργαζομένου στον τόπο του έργου ή άλλου (εντός και εκτός της Ελλάδος).
2. Οι δαπάνες για την κινητοποίηση του Αναδόχου της εξεύρεσης (ενοικίαση ή αγορά), κατασκευή, οργάνωση, διαρρύθμιση, κ.λπ. των εργοταξιακών χώρων που ενδεχομένως απαιτηθούν, τις εγκαταστάσεις σε αυτούς, τις παροχές νερού, ηλεκτρικού ρεύματος, τηλεφώνου και λοιπών ευκολιών, τις σχετικές συνδέσεις, την εγκατάσταση γραφείων Αναδόχου, εφόσον αυτό απαιτείται.
3. Οι δαπάνες λειτουργίας όλων των εργοταξιακών εγκαταστάσεων και ευκολιών που ενδεχομένως απαιτηθούν, καθώς και οι δαπάνες απομάκρυνσης των εγκαταστάσεων αυτών μετά την περαίωση της υπηρεσίας και η αποκατάσταση του χώρου σε βαθμό αποδεκτό από την Υπηρεσία εφόσον αυτό απαιτείται.
4. Οι δαπάνες για κάθε είδους ασφαλίσεις (εργασιακή, μεταφορών, μηχανημάτων, προσωπικού εγκαταστάσεων κ.λπ.).
5. Οι δαπάνες διάθεσης, προσκόμισης και λειτουργίας των μηχανημάτων και λοιπού εξοπλισμού, που απαιτούνται για την εκτέλεση της υπηρεσίας, μέσα στις οποίες περιλαμβάνονται τα μισθώματα, η μεταφορά, η συναρμολόγηση, η αποθήκευση, η φύλαξη και η ασφάλιση αυτών, η επιβάρυνση λόγω απόσβεσης, η επισκευή, η συντήρηση, η άμεση αποκατάσταση (όπου επιβάλλεται η χρήση τους για την διατήρηση του χρονοδιαγράμματος), οι ημεραργίες για οποιαδήποτε αιτία, η απομάκρυνση αυτών μαζί με την τυχόν απαιτούμενη διάλυση μετά το τέλος των εργασιών, οι άγονες μετακινήσεις, τα απαιτούμενα καύσιμα, λιπαντικά, ανταλλακτικά κ.λπ.

Τα παραπάνω ισχύουν τόσο για τα τυχόν μηχανήματα που θα χρησιμοποιούνται για την εκτέλεση της υπηρεσίας, όσο και για τυχόν άλλα που θα ευρίσκονται επί τόπου των εργασιών έτοιμα για λειτουργία (έστω και αν δεν χρησιμοποιούνται) για την αντικατάσταση άλλων μηχανημάτων σε περίπτωση βλάβης ή για οποιαδήποτε άλλη αιτία, η οποία προκύπτει κατά ρητό τρόπον, ή προκύπτει κατά έμμεσο τρόπο, προκειμένου να εξασφαλισθούν απαιτήσεις περί την εκτέλεση της υπηρεσίας που συνεπάγονται την ύπαρξη εφεδρικών μηχανημάτων, ή ακόμη και στην περίπτωση που ο Ανάδοχος θεωρήσει αναγκαία την ύπαρξη εφεδρικών μηχανημάτων για την εκτέλεση της υπηρεσίας.

1. Οι δαπάνες καθυστερήσεων, μειωμένης απόδοσης, μετακινήσεων μηχανημάτων και προσωπικού για την εκτέλεση της υπηρεσίας, λόγω των δυσχερειών που θα προκύψουν από την υπάρχουσα κυκλοφορία (πεζών, οχημάτων και λοιπών μέσων μετακίνησης του κοινού γενικά, τις κυκλοφοριακές και ακτοπλοϊκές απαγορεύσεις και αποκλεισμούς γενικά ή και λόγω των δυσχερειών που πιθανόν θα προκύψουν κατά την απόθεση υλικών ή μηχανημάτων σε νόμιμο χώρο).
2. Οι δαπάνες πρόσθετων εργασιών και λήψης συμπληρωματικών μέτρων ασφάλειας για τη μη παρακώλυση της ομαλής κυκλοφορίας πεζών, οχημάτων και λοιπών μέσων διακίνησης του κοινού γενικά στην περιοχή παροχής της υπηρεσίας και στις γειτνιάζοντες και επηρεαζόμενες περιοχές απ' αυτά.
3. Οι δαπάνες για δικαιώματα χρησιμοποίησης κατοχυρωμένων μεθόδων, ευρεσιτεχνιών, εφευρέσεων κ.λπ. με οποιονδήποτε τρόπο, για την έντεχνη εκτέλεση της υπηρεσίας.
4. Οι δαπάνες για την δημιουργία πρόσβασης και κάθε είδους προσπελάσεων, για την κατασκευή των δαπέδων εργασίας και γενικά για κάθε βοηθητική κατασκευή που θα απαιτηθεί σε οποιοδήποτε στάδιο εργασιών, περιλαμβανόμενων και των δαπανών για την αποξήλωση και απομάκρυνσή τους.
5. Οι δαπάνες για την πρόληψη αλλά και την αποκατάσταση ζημιών σε έργα και εγκαταστάσεις που οφείλονται σε υπαιτιότητα του Αναδόχου.
6. Οι δαπάνες εξασφάλισης αναγκαίων χώρων για την εναπόθεση των εργαλείων, μηχανημάτων κ.λ.π.
7. Οι δαπάνες έκδοσης αδειών, κάθε είδους εργασιών από τις αρμόδιες Δημόσιες Υπηρεσίες εκτός αν περιγράφεται διαφορετικά στα άρθρα του Τιμολογίου.
8. Γενικά όλες οι υπόλοιπες ειδικές δαπάνες που βαρύνουν τον Ανάδοχο.

Ο Φόρος Προστιθέμενης Αξίας (Φ.Π.Α.) επί των Τιμολογίων του Αναδόχου επιβαρύνει τον Κύριο του Έργου.

Όλες οι τιμές τιμολογίου αναφέρονται σε πλήρως ολοκληρωμένες εργασίες, περιλαμβάνει δε σε αυτές κάθε δαπάνη που δεν αναφέρεται ρητά αλλά είναι απαραίτητη για την πλήρη εκτέλεση της υπηρεσίας.

**A.T. 1**

**Άρθρο 1° (ΝΕΟ) Καθαρισμοί, κλαδεύσεις και φρυγανεύσεις**

Για την αποκλάδωση των δένδρων μέχρι 2,5μ. από το έδαφος, την απομάκρυνση του υπορόφου, τον καθαρισμό της παραεδάφιας βλάστησης, και τη μεταφορά των υλικών καθαρισμού με όχημα μισθωμένο και βάσει των βοηθητικών τιμών ΑΤΕΟ (112), (115):

|  |  |
| --- | --- |
| **ΕΡΓΑΣΙΑ** | **ΩΡΕΣ ΕΡΓΑΣΙΑΣ** |
| α) Καθαρισμός υπορόφου - παραεδάφιας βλάστησης  Εργάτης ειδικευμένος (112) | 8 ώρες |
| β) Αποκλάδωση  Εργάτης υλοτόμος (115) | 5 ώρες |
| γ) Μεταφορά προϊόντων βιομάζας – Στοίβαξη  Εργάτης ειδικευμένος (112) | 3 ώρες |
| δ) Μεταφορά υλικών καθαρισμού  Ανατρεπόμενο αυτοκίνητο ωφ. Φορτίου 6 τόνων (509) | 0,5 ώρες |

Τιμή ανά στρέμμα (αριθμητικώς): ……………………………………………………………………..………………

(ολογράφως): …………………........................................................................

**A.T. 2**

**Άρθρο 2° (ΝΕΟ) Θρυμματισμός προϊόντων καθαρισμού – κλαδεύσεων**

Θρυμματισμός προϊόντων καθαρισμού - κλαδεύσεων, προερχόμενα από ένα στρέμμα δασικής επιφάνειας, με μηχάνημα θρυμματισμού ξύλου και σκόρπισμα των προϊόντων θρυμματισμού.

|  |  |
| --- | --- |
| **ΕΡΓΑΣΙΑ** | **ΩΡΕΣ ΕΡΓΑΣΙΑΣ** |
| Θρυμματισμός υλικών καθαρισμού με μηχάνημα συνδεδεμένο με ελκυστήρα  Ελκυστήρας | 3 ώρες |
| Εργάτης ανειδίκευτος (111) | 3 ώρες |

Τιμή ανά στρέμμα (αριθμητικώς): ……………………………………………………………………..………………

(ολογράφως): …………………........................................................................

**A.T. 3**

**Άρθρο 3° (ΝΕΟ) Υλοτομία δένδρων και θάμνων, μεταφορά και στοίβαξη υπολειμμάτων, κατεργασία εδάφους**

Εργασίες για την υλοτομία δένδρων και θάμνων, τη μεταφορά και στοίβαξη υπολειμμάτων, και την κατεργασία εδάφους, για ένα στρέμμα επιφάνειας:

|  |  |
| --- | --- |
| **ΕΡΓΑΣΙΑ** | **ΩΡΕΣ ΕΡΓΑΣΙΑΣ** |
| α) Υλοτομία δέντρων και θάμνων  Εργάτης υλοτόμος (115) | 8 ώρες |
| β) Μεταφορά – απομάκρυνση προϊόντων  Εργάτης ανειδίκευτος (111) | 3 ώρες |
| γ) Μεταφορά – στοίβαξη προϊόντων  Εργάτης ειδικευμένος (112) | 4 ώρες |
| δ) Κατεργασία ενός στρέμματος εδάφους, καλυπτόμενου με δασική βλάστηση, με απόξεση μέχρι βάθους 0,20μ. και ταυτόχρονη εκρίζωση δένδρων και θάμνων οποιασδήποτε πυκνότητας και διαμέτρου. Δεν περιλαμβάνεται η υλοτομία για παραγωγή δασικών προϊόντων. Εργασία ανοιγμένη συμβατικά σε εργασία προωθητήρα D8  Προωθητήρας D8 (503) | 0,3 ώρες |

Τιμή ανά στρέμμα (αριθμητικώς): ……………………………………………………………………..………………

(ολογράφως): …………………........................................................................

**A.T.4**

**Άρθρο 4° (ΝΕΟ) Καθαρισμός - αραίωση - κλάδευση ενός στρέμματος συστάδας κωνοφόρων, λεπτοί κορμοί και κορμίδια από φυσική αναγέννηση**

Αραίωση - κλάδευση ενός στρέμματος συστάδας λεπτών κορμών κωνοφόρων, από φυσική αναγέννηση διαμέτρου 0,17μ έως 0,24μ κανονικής πυκνότητας και μέσης κλίσης (35-70%) μετά της συλλογής μεταφοράς και στοίβαξη των δασικών προϊόντων σε κατάλληλες θέσεις και των προϊόντων για πρώτη φορά.

Τιμή ανά στρέμμα (αριθμητικώς): ……………………………………………………………………..………………

(ολογράφως): …………………........................................................................

**A.T. 5**

**Άρθρο 5° (ΝΕΟ) Καθαρισμοί και φρυγανεύσεις υπορόφου**

Για την αποκλάδωση των δένδρων μέχρι 2,5μ από το έδαφος, απομάκρυνση υπορόφου, καθαρισμό της παραεδάφιας βλάστησης, και τη μεταφορά των υλικών καθαρισμού με όχημα μισθωμένο και βάσει των βοηθητικών τιμών ΑΤΕΟ (112), (115):

|  |  |
| --- | --- |
| **ΕΡΓΑΣΙΑ** | **ΩΡΕΣ ΕΡΓΑΣΙΑΣ** |
| α) Καθαρισμός υπορόφου - παραεδάφιας βλάστησης  Εργάτης ειδικευμένος (112) | 8 ώρες |
| β) Μεταφορά υπολειμμάτων – Στοίβαξη  Εργάτης ειδικευμένος (112) | 2 ώρες |
| γ) Μεταφορά υλικών καθαρισμού  Ανατρεπόμενο αυτοκίνητο ωφ. Φορτίου 6 τόνων (509) | 0,4 ώρες |

Τιμή ανά στρέμμα (αριθμητικώς): ……………………………………………………………………..………………

(ολογράφως): …………………........................................................................

**Ο Προσφέρων**

**……………………………………………………………………………………….**

|  |  |
| --- | --- |
| Άνδρος, 10-02-2025  Ο συντάξας  Ισίδωρος Νικολάου  Ηλεκτρολόγος Μηχανικός | Άνδρος, 11-02-2025 ΘΕΩΡΗΘΗΚΕ  Ο Αν. Προϊστάμενος Δ/νσης  Τεχνικού & Περιβάλλοντος  Κωνσταντίνος Γκλάρας  Πολιτικός Μηχανικός |